
„ZALAKAROS SPORTJÁÉRT”
KÖZHASZNÚ KÖZALAPÍTVÁNY

ALAPÍTÓ OKIRATA
egységes szerkezetbe foglalva

2022.
Zalakaros Város Önkormányzata Alapító elhatározta, hogy a Polgári Törvénykönyv rendelkezései alapján a határozatlan időtartamra, tartós közérdekű célra létrehozott, a Zala Megyei Bíróság által nyilvántartott (megyei nyilvántartási szám: 626/2012; országos nyilvántartásbeli azonosító: 83147/1997), „ZALAKAROS SPORTJÁÉRT” Közhasznú Közalapítvány alapító okiratát módosítja, és az alábbi egységes szerkezetbe foglalja:
1. A Közalapítvány neve: 
„ZALAKAROS SPORTJÁÉRT” Közhasznú Közalapítvány
2. A Közalapítvány székhelye:
8749 Zalakaros, Gyógyfürdő tér 1.
3. A Közalapítvány alapítója:

Zalakaros Város Önkormányzata

Székhely: 8749 Zalakaros, Gyógyfürdő tér 1.

4. A Közalapítvány jogállása, működési időtartama:

A „ZALAKAROS SPORTJÁÉRT” Közhasznú Közalapítvány jogi személy, működésének időtartama határozatlan.

5. A Közalapítvány célja és közhasznú tevékenysége, közfeladat:

5.1. A Közalapítvány célja a sporttevékenység támogatása, kivéve a munkaviszonyban és a polgári jogi jogviszony keretében megbízás alapján folytatott sporttevékenységet.

5.2. A Közalapítvány a fenti célok megvalósítása érdekében az alábbiakban felsorolt közhasznú tevékenységeket végzi. E közhasznú tevékenységek a „sport, ifjúsági ügyek” közfeladat teljesítését közvetlenül, illetve közvetve szolgálják. Az említett közfeladat a Magyarország helyi önkormányzatairól szóló 2011. CLXXXIX. számú törvény 13.§ (1) 15 pontja alapján önkormányzati közfeladatnak minősül. A Közalapítvány nem zárja ki, hogy tagjain kívül más is részesülhessen a közhasznú szolgáltatásaiból.

Közhasznú tevékenységek:

- utánpótlás program szervezése, 

- sportprogramok szervezése, 

- megyei 3. osztályú labdarúgó csapat működtetése, versenyeztetés

- sporttevékenység támogatása

- gondoskodás a testedzés nevelési-oktatási intézményekhez között feltételeiről,

- a gyermek- és ifjúsági sport, a versenysport támogatása,

- az egészséges életmód és a szabadidősport népszerűsítése, támogatása,

- együttműködés a Zalakaros területén tevékenykedő, testneveléssel és sporttal foglalkozó szervezetekkel.
5.3. A Közalapítvány a fenti célokat közhasznú tevékenységként, nyereség- és vagyonszerzési cél nélkül, közhasznú alapítvány formájában végzi.

6. A Közalapítvány vagyona:
Az induló vagyon összege 100.000,-Ft, azaz egyszázezer forint készpénz, amelyet az Alapító az OTP és Kereskedelmi Bank Nyrt. Nagykanizsai Fiókjánál helyezett el a működés megkezdéséhez. A pénzügyi forgalmat a Bank a Kuratórium döntései alapján bonyolítja.
7. A Közalapítvány nyitottsága:

7.1. A Közalapítvány nyílt, ahhoz bármely belföldi vagy külföldi természetes személy, jogi személy, vagy jogi személyiséggel rendelkező gazdasági társaság csatlakozhat, ha egyetért az 5. pontban írt célokkal, azokat elfogadja, és anyagilag támogatni kívánja, illetve bármilyen vagyoni juttatást teljesít. A csatlakozás elfogadásáról a Kuratórium dönt.
A csatlakozó az alapítói jogok gyakorlásra nem jogosult.
7.2. A Közalapítvány közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt.
8. A Közalapítvány legfőbb, ügyvezetőszerve:

8.1. A Közalapítvány döntéshozó, ügyvezető, képviselő és vagyonkezelő szerve a legalább öt – legfeljebb nyolc tagú testületként működő Kuratórium.  Minden, az Alapítványt érintő kérdésben a Kuratórium dönt, ide nem értve, amit törvény az Alapító hatáskörébe utal.
8.2. A Kuratórium tagjai és felelősségük:

8.2.1. A Kuratórium tagjai a Közalapítvány vezető tisztségviselői. 
A Kuratórium elnökét és tagjait az Alapító választja és hívhatja vissza. A kuratóriumi tagság az Alapító határozatával, és a tagságnak a kuratóriumi tag általi elfogadásával keletkezik. A tagok megbízatása határozott időre, 4 évre szól, a tagok ismételten újraválaszthatók. A tagok díjazásra nem, de költségtérítésre jogosultak; ennek mértékét a szervezeti és működési szabályzat állapítja meg. A Kuratórium elnöke tiszteletdíjra és költségátalányra jogosult a Kuratórium által meghatározott mértékben.
8.2.2. Zalakaros Város Önkormányzat Képviselőtestülete a 43/2019 (II.07.)  számú határozat, a 316/2019. (XI.21.) számú határozata, és a 330/2019. (XII.05.) számú határozata, valamint a …………/2022. (V. 26.) számú határozata alapján a „ZALAKAROS SPORTJÁÉRT” Közhasznú Közalapítvány Kuratóriumának megválasztott tagjai, adatai és megbízatásuk időtartama:
elnöke: 
Név: Sinkovics Norbert
lakcím: 8749 Zalakaros, Cédrus köz 15.    

anyja születési neve: Böőr Erzsébet
megbízatás időtartama: 2019.12.05.-2023.12.05.
tagjai:
elnökhelyettes:
Név: Stégli János 
lakcím: 8749 Zalakaros, Mókus köz 4.

        

anyja születési neve: Horváth Mária
megbízatás időtartama: 2019. 02. 12. – 2023. 02. 12.
Név: Káldi Zsigmond
lakcím: 8749 Zalakaros, Hegyalja utca 64.
            
anyja születési neve: Csordás Lenke
megbízatás időtartama: 2019. 02. 12. – 2023. 02. 12.
Név: Kovács Magdolna 
lakcím: 8800 Nagykanizsa, Ady E. u 14/b 3. em.


anyja születési neve: Lakner Magdolna
megbízatás időtartama: 2019. 02. 12. – 2023. 02. 12.
Név: Szirtes Balázs 

lakcím: 8749 Zalakaros, Hegyalja utca 44.

anyja születési neve: Katona Gizella 

megbízatás időtartama: 2019. 02. 12. – 2023. 02. 12.

Név: Polán István

lakcím: 8749 Zalakaros, Hegyalja u. 59.

anyja születési neve: Csapó Erzsébet

megbízatás időtartama: 2019. 02. 12. – 2023. 02. 12.

Név: Szabadicsné Madaras Katalin
lakcím: 8747 Zalamerenye Pálosmalom 129/2.
            

anyja születési neve: Bognár Erzsébet

megbízatás időtartama: 2022. 05. 26. – 2023. 02. 12.

Név: Olasz Zsolt

lakcím: 8749 Zalakaros, Dózsa utca 11.
            

anyja születési neve: Főrster Johanna

megbízatás időtartama: 2022. 05. 26. – 2023. 02. 12.
8.2.3. A Kuratórium tagjai teljes felelősséggel tartoznak az Alapító Okiratban előírtak szerint a Közalapítvány működéséért, gazdálkodásáért.

8.2.4. A Kuratórium tagjai által a feladatkör ellátása során harmadik személynek okozott kárért, illetve a Kuratórium tagjai által e minőségben a Közalapítványnak okozott kárért való felelősségre a Polgári Törvénykönyv hatályos rendelkezései az irányadóak.

8.2.5. A kuratóriumi tagokra vonatkozó kizáró és összeférhetetlenségi szabályok

Kuratóriumi tag az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet kuratóriumi tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet kuratóriumi tag, akit a vezető tisztségviselői foglalkozástól jogerősen eltiltottak, az eltiltást kimondó határozatban megszabott időtartamig.

A Büntető Törvénykönyvről szóló 2012. évi C. törvény (Btk.) 61. § (2) bekezdés i) pontja értelmében nem lehet a kuratórium tagja, aki közügyektől eltiltás hatálya alatt áll; a Btk. 61. § (2) bekezdés h) pontja alapján pedig nem viselhet tisztséget közalapítványban az, aki közügyektől eltiltás hatálya alatt áll.

A közalapítvány kedvezményezettje és annak közeli hozzátartozója nem lehet a kuratórium tagja. 

Az alapító és közeli hozzátartozói nem lehetnek többségben a kuratóriumban. 

A Kuratórium határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig –,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

8.3. A kuratóriumi tagság megszűnik:

- a kuratóriumi tag halálával, vagy

- a tag lemondásával, vagy 
- a 2013. évi V. törvény (Ptk.) 3:398.§ (2) bekezdése alapján a tag Alapító általi visszahívásával, vagy

- újraválasztás hiányában a magbízatási idő lejártával, vagy

- a tag cselekvőképességének a tevékenysége ellátásához szükséges körben történő korlátozásával, vagy

- a taggal szembeni kizáró vagy összeférhetetlenségi ok bekövetkeztével, vagy

- a Közalapítvány megszűnésével. 

8.4. A Kuratórium feladatai és hatásköre:

- Gondoskodik a közhasznú célok, illetve közhasznú tevékenységek megvalósításáról.

- Az Alapító Okiratnak megfelelően a szervezeti és működési szabályzat elkészítése, a szabályzat karbantartása.

- Meghatározza az éves költségvetést és a gazdasági programot.

- Tagjai sorából a titkár megválasztása. 
- Azonnal intézkedik a Kuratórium taglétszámának csökkenése esetén a hiányzó pótlásáról.

- Az éves beszámoló és a közhasznúsági melléklet jóváhagyása a tárgyév május 25. napjáig.
- Biztosítani bárki részére a közhasznúsági jelentésbe, mellékletbe betekintést, arról saját költségre másolat készíthető. A betekintést igénylő részére a Kuratórium titkára köteles e jelentést betekintésre átadni. A jelentést a Kuratórium titkárának a jelenlétében lehet megtekinteni és tőle lehet kérni másolat elkészítését, a kérelmező költségére.

- Gondoskodás a határozatok nyilvántartásának a vezetéséről; amelyben rögzíteni kell a kuratóriumi döntéseket (tartalom, időpont, hatály, döntést támogatók és ellenzők számaránya feltüntetésével).

- Dönt a 7. pontban szabályozott csatlakozókról.
- A jogszabályokban biztosított kedvezmények érvényesítése.

- Közcélú adománygyűjtés szervezése. A Közalapítvány mint közhasznú szervezet nevében vagy javára történő adománygyűjtés nem járhat az adományozók, illetőleg más személyek zaklatásával, a személyhez fűződő jogok és az emberi méltóság sérelmével. 
A Közalapítvány mint közhasznú szervezet nevében vagy javára történő adománygyűjtés csak a közhasznú szervezet írásbeli meghatalmazása alapján végezhető. 
A Közalapítvány mint közhasznú szervezet részére juttatott adományokat a könyv szerinti, ennek hiányában a szokásos piaci áron kell nyilvántartásba venni.

- A jó gazda gondosságával kezeli a Kuratórium vagyonát.

- A működési tapasztalatok alapján javaslattétel az Alapítóhoz.

- A Közalapítvány működéséről évente beszámol az Alapítónak. A beszámolás időpontját az Alapító határozza meg.

- A gazdálkodás legfontosabb adatait évente a sajtóban nyilvánosságra hozza.

- A közhasznúsági jogállás törlésének a kérelmezésére javaslattétel az Alapító felé, az előírt 60 napos határidő betartására figyelemmel.
- Számviteli feladatok ellátására a megfelelő személy kiválasztása.

8.5. A Kuratórium semmilyen pártot, politikai szerveződést, munkáltatói illetve munkavállalói érdekképviseletei szervezete nem támogathat; országgyűlési, önkormányzati képviselőjelöltet nem állíthat és nem támogathat.
8.6. A Kuratórium működése, nyilvánosság:

A Kuratórium testületként működik, döntéseit testületi ülésen, határozatban mondja ki.

- Az üléseket az elnök hívja össze szükség szerint, de legalább negyedévenként 1 alkalommal, a napirend megjelölésével, írásban. Szabályszerűnek az összehívás akkor minősül, ha a tagok az ülésről legalább nyolc nappal az ülés időpontját megelőzően írásban értesülnek és az ülés tárgysorozatáról, napirendjéről leírást kapnak.

Kötelező az ülés összehívása a 11.7. pontban rögzített esetben, a Felügyelő Bizottság indítványának megfelelően.
- A „ZALAKAROS SPORTJÁÉRT” Közhasznú Közalapítvány kuratóriuma határozatképes, ha a szabályszerűen összehívott ülésen a megválasztott kuratóriumi tagok több mint fele jelen van, azaz nyolc főből álló kuratórium esetén legalább öt, hét főből álló kuratórium esetén legalább négy, hat főből álló kuratórium esetén legalább négy, öt főből álló kuratórium esetén legalább három tag jelen van. Minden tagnak 1 szavazata van.
- Ha az ülés nem volt határozatképes, az emiatt megismételt ülés az eredeti napirendben szereplő ügyekben nyolc főből álló kuratórium esetén legalább öt, hét főből álló kuratórium esetén legalább négy, hat főből álló kuratórium esetén legalább négy, öt főből álló kuratórium esetén legalább három tag jelenléte esetén határozatképes. Ezen tényre, jogkövetkezményre a tagokat a meghívóban előzetesen figyelmeztetni kell.  A megismételt ülést az eredeti – határozatképtelenség miatt elmaradt – ülés időpontját követő 15 napon belüli időpontra kell összehívni, amely időpont az eredeti kuratóriumi ülés meghívójában is megjelölhető.
- A Kuratórium ülései nyilvánosak, de a Kuratórium határozatával zárt ülés tartását is elrendelheti, amennyiben az ügy természete (a tárgyalandó napirendi pont bizalmas jellegére, illetve személyiségi jog védelmére tekintettel) azt megkívánja. 

- A Kuratórium döntéseit nyílt szavazással, egyszerű szótöbbséggel hozza, kivéve a 10.4. pontban írt esetet (2/3-os többség). 

- Szavazategyenlőség esetén a szavazást meg kell ismételni, s ha ismételten szavazategyenlőség van, a határozati javaslatot elvetettnek kell tekinteni. 

- A kuratóriumi üléseket az elnök (akadályoztatása esetén a titkár) vezeti és gondoskodik arról, hogy az ülésekről minden esetben jegyzőkönyv készüljön, amelyből megállapítható a Kuratórium döntéseinek tartalma, időpontja és hatálya, illetve a döntést támogatók és ellenzők számaránya (ha lehetséges személye). A döntéseket a határozatok nyilvántartásába be kell jegyezni.

- A kuratóriumi döntéseket az érintettekkel 15 napon belül írásban kell közölni. A határozatok nyilvánosságát azáltal biztosítja, hogy a határozatokról vezetett nyilvántartás a Közalapítvány székhelyén előzetes időpont-egyeztetés után megtekinthető.

- Biztosítani a Közalapítvány működésének, szolgáltatási igénybevétele módjának nyilvánosságát a Közalapítvány székhelyén található hirdetőtáblán való közzététellel.

A Kuratórium az iratbetekintés jogával is biztosítja a közhasznú szervezetekről szóló törvényben előírt nyilvánosságot: A működéssel kapcsolatos iratokba való betekintés lehetőségét a Kuratórium elnökének döntését kikérve a titkár köteles biztosítani az érdeklődő számára, írásban benyújtott kérelem alapján, előzetes időpont egyeztetést követően, a Közalapítvány székhelyén. Az iratokról a kérelmező költségére másolat készíthető.

- A Kuratórium működésével kapcsolatos ügyviteli feladatok ellátását a Kuratórium titkára végzi.
- Az elnökhelyettes köteles és jogosult a Kuratórium elnöke akadályoztatása esetén a Kuratórium elnöke feladatainak ellátására.
- A felmerülő költségeket a Kuratórium fizeti.

- A kuratóriumi ülésekre a Felügyelő Bizottság elnökét meg kell hívni, aki az ülésen tanácskozási joggal bír.

8.7. A Közalapítvány éves beszámolóját a Kuratórium hagyja jóvá kuratóriumi ülésén, a tárgyév május 25. napjáig. E kuratóriumi ülésre a fenti szabályok irányadók.

A beszámoló letétbe helyezésére, közzétételére a hatályos jogszabályok az irányadók.

8.8. A Kuratórium képviseletét a Kuratórium elnöke és elnökhelyettese látja el.
8.9. Az önálló aláírási és utalványozási jog, illetve a munkáltatói jogok gyakorlása a Kuratórium elnökét illeti meg. A bankszámla feletti rendelkezési jog a Kuratórium elnökét és titkárát együttes aláírással illeti meg.

8.10. A Kuratórium feladatkörében hozott határozatok végrehajtásáról az elnök köteles intézkedni, gondoskodni. Erről a következő ülésen köteles a Kuratóriumnak beszámolni.
9. Nyilvánosság biztosítása
9.1. A Közalapítvány alapító okiratának módosítása esetén az alapító okirat módosítással egybeszerkesztett szövegét az önkormányzat hivatalos lapjában közzé kell tenni.
9.2.A Közalapítvány beszámolójába, közhasznúsági mellékletébe bárki betekinthet, és abból saját költségére másolatot készíthet. A betekintésre a kuratórium egyéb irataira vonatkozó fenti szabályok irányadók azzal, hogy másolatot a kérelmező költségére a Kuratórium titkára készít.

10. A Közalapítvány vagyonának kezelése és felhasználása,gazdálkodása, az éves beszámoló és a közhasznúsági melléklet:
10.1. A gazdálkodás általános szabályai:

- A közhasznú közalapítványi vagyon és annak hozadéka felett a Kuratórium a célok megvalósítása érdekében szabadon rendelkezik, az induló vagyon megőrzésének kötelezettsége mellett.

Elsősorban a vagyon kamata, ezt követően a tőke használható fel.

- Kifizetés teljesíthető a közhasznú cél megvalósítása érdekében tartott rendezvények szervezésére, reklámok, hirdetések költségeire, valamint a kurátorok és a felügyelő bizottsági tagok készkiadásaira.

- A Közalapítvány a gazdálkodása során elért eredményét nem osztja fel, azt az Alapító Okiratban meghatározott közhasznú tevékenységre fordítja. 

- A Közalapítvány gazdasági-vállalkozási tevékenységet csak közhasznú vagy az alapító okiratban meghatározott alapcél szerinti tevékenység megvalósítását nem veszélyeztetve végezhet.

- Váltó, illetve más hitelviszonyt megtestesítő értékpapír nem bocsátható ki.

- Hitel nem vehető fel.

- A Közalapítvány gazdálkodására, könyvvezetésére egyebekben a hatályos jogszabályokat kell alkalmazni.

10. 2. A Közalapítvány bevételei:

- Az alapítótól vagy más adományozótól közhasznú célra vagy működési költség fedezésére kapott támogatás illetve adomány.

- A közhasznú tevékenység folytatásából származó, ahhoz közvetlenül kapcsolódó bevétel.
- Egyéb, más jogszabályokban meghatározott bevétel.

- Kamat bevétel
- Egyéb cél szerinti tevékenység folytatásából származó, ahhoz közvetlenül kapcsolódó bevétel.
10.3. A Közalapítvány költségei:
- A közhasznú tevékenység érdekében felmerült közvetlen költségek (ráfordítások, kiadások).
- Az egyéb cél szerintit tevékenység érdekében felmerült közvetlen költségek (ráfordítások, kiadások).

- A közhasznú tevékenység érdekében felmerült közvetett költségek (ráfordítások, kiadások).

10.4. A Közalapítvány mint közhasznú szervezet köteles az éves beszámoló jóváhagyásával egyidejűleg közhasznúsági mellékletet készíteni. Ennek elfogadása a Kuratórium kizárólagos hatáskörébe tartozik.
Az éves beszámoló és a közhasznúsági mellékletet elfogadó kuratóriumi ülést legkésőbb minden év május hónap 25. napjáig kell megtartani. Az éves beszámoló, közhasznúsági melléklet tárgyában összehívott Kuratórium összehívására, határozatképességére, illetőleg valamennyi más, ezt érintő kérdésre az általános rendelkezések irányadóak azzal, hogy az éves beszámoló elfogadásáról a Kuratórium kétharmados többséggel határoz.

A Közalapítvány köteles közhasznúsági mellékletét a tárgyévet követő évben legkésőbb június 30. napjáig a saját honlapján, ennek hiányában egyéb, a nyilvánosság részére elérhető úton, a sajtó útján közzétenni.

10.5. Az éves közhasznúsági mellékletbe bárki betekinthet, illetőleg abból saját költségére másolatot készíthet. 

11. A Felügyelő Bizottság

11.1. A Kuratórium és a közhasznú szervezet működésének, gazdálkodásának ellenőrzését a 3 tagú Felügyelő Bizottság végzi. A tagokat az Alapító választja és visszahívhatja. A Felügyelő Bizottsági tagsági jogviszony a tag általi elfogadással jön létre.  A tagok megbízatása négy év határozott időtartamra szól. A tagok újra választhatók. 

11.1.1. A Felügyelő Bizottság ügyrendjét maga állapítja, amely az Alapító Okiratban foglaltakkal ellentétes nem lehet. 

11.2. A Felügyelő Bizottság tagjai, lakcíme és a megbízás időtartama (Zalakaros Város Önkormányzat Képviselőtestülete 43/2019. (II.7.) számú határozata, 8/2015. (I. 29.) számú határozata és 6/2013. (I. 14.) számú határozata alapján):

elnöke: Adorján László, 8749 Zalakaros, Hegyalja utca 48. 
2019.02.12. – 2023.02.12.
tagjai: Bognár Ottó, 8749 Zalakaros, Kossuth út 4.


2019.02.12. – 2023.02.12.
Józsa Attila Miklós, 8749 Zalakaros, Gyöngyvirág sor 55. 

2019.02.12. – 2023.02.12.
11.3. Kizáró okok és összeférhetetlenségi szabályok

A Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. 

A Felügyelő Bizottság tagjaira a kuratóriumi tagokra vonatkozó kizáró vagy összeférhetetlenségi szabályokat (8.2.5. pont) alkalmazni kell.

Nem lehet a Felügyelő Bizottság elnöke vagy tagja, illetve könyvvizsgálója az a személy, aki
a) Kuratórium elnöke vagy tagja,

b) a Közalapítvánnyal, mint közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a Közalapítvány, mint közhasznú szervezet cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat –, illetve

d) az a)–c) pontban meghatározott személyek közeli hozzátartozója.
11.4. Az ellenőrzés keretében a Felügyelő Bizottság jogosult a Közalapítvány könyveibe, dokumentumaiba betekinteni, megvizsgálni, a kuratórium tagjaitól tájékoztatást, felvilágosítást kérni.  Vizsgálatainál külső szakértőket is igénybe vehet. 

11.5. A Felügyelő Bizottság elnöke, vagy az általa erre az alkalomra kijelölt Felügyelő Bizottsági tag köteles a Kuratórium ülésén tanácskozási joggal részt venni.

11.6. A Felügyelő Bizottság tapasztalatairól szükség szerint, de legalább évente egyszer beszámol az Alapítónak. 

11.7. A Felügyelő Bizottság köteles a Kuratóriumot tájékoztatni és annak összehívását kezdeményezni, ha arról szerez tudomást, hogy 

a.) a működés során szabálysértés, vagy a közhasznú közalapítvány érdekeit egyébként súlyosan sértő esemény (mulasztás) történt, amelynek megszüntetése, vagy következményeinek elhárítása, illetve enyhítése Kuratórium döntését teszi szükségessé;
b.) a vezető tisztségviselők felelősségét megalapozó tény merült fel

11.7.1. Az indítványnak megfelelően – annak megtételétől számított 30 napon belül – a Kuratórium ülését össze kell hívni. E határidő eredménytelen eltelte esetén a Kuratóriumi ülés összehívása a Felügyelő Bizottság is jogosult.  

11.7.2. Ha a Kuratórium a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a Zala Megyei Főügyészséget. 

11.8. A Felügyelő Bizottság tagjai a vagyon hozadékából tiszteletdíjra és költségtérítésre jogosultak, amelyet a szervezeti és működési szabályzat állapít meg. 

11.9. A Felügyelő Bizottsági tagság megszűnésére a kuratóriumi tagság megszűnésére vonatkozó, 8.3. pontban rögzített rendelkezéseket kell értelemszerűen alkalmazni, azzal, hogy a felügyelő bizottsági tag a lemondó nyilatkozatát a kuratórium elnökéhez intézi. 
12. A közhasznú közalapítványt és a támogatóit megillető kedvezmények:
A civil szervezeteket és a közhasznú szervezeteket, valamint az e szervezeteket támogatókat külön jogszabály alapján adó- és illetékmentesség vagy adó- és illetékkedvezmény illeti meg.

13. A közalapítvány megszüntetésére vonatkozó szabályokat az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV törvény rögzíti.

14. Vegyes rendelkezések:

14.1. A közhasznúsági nyilvántartásba vételre a Zalaegerszegi Törvényszék jogosult. 

14.2. A jelen Alapító Okiratban nem szabályozott kérdésekben a Polgári Törvénykönyvről szóló 2013.V. törvény; az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011.CLXXV, törvény és egyéb vonatkozó jogszabályok rendelkezései, valamint a később meghozandó kuratóriumi határozatok az irányadók.

Kelt: Zalakaros, 2022. május 26.
………………………………………………………………...

Zalakaros Város Önkormányzata Alapító képviseletében

Novák Ferenc Polgármester 

Záradék: A Csetneki Ügyvédi Iroda képviseletében alulírott Dr. Csetneki Gábor ügyvéd igazolom, hogy a jelen alapító okirat egységes szerkezetbe foglalt szövege megfelel az alapító okirat-módosítások alapján hatályos tartalmának. Az Alapító okirat módosítására az Alapító okirat félkövér betűtípussal kiemelten szedett rendelkezései (8.2.2. pont) változása adott okot. 

Ellenjegyzem:

Csetneki Ügyvédi Iroda

Dr. Csetneki Gábor ügyvéd 
Kamarai Azonosító Szám: 36058437
8800 Nagykanizsa, Sugár út 42.

Zalakaros, 2022. május 26.

